**מחזורים**

יום אחד, כשהייתי בן עשרים, התעוררתי באוהל שהקמתי ביער. חזרתי לרכב ומשם הביתה.

כשהגעתי לא מצאתי אף אחד מהחברים או מבני משפחתי. הלכתי לחפש אותם אך הם פשוט התנדפו. העיר שגרתי בה היתה ריקה. לא הצלחתי למצוא ולו אדם אחד. לקחתי את המכונית ונסעתי לעיר שהיתה מרוחקת כ-100 קילומטר מאיתנו, והמצב שם היה זהה - רחובות שקטים וריקים.

לקחתי מאחד הבתים כמה קופסאות שימורים ונסעתי לעיר אחרת, ולערים נוספות והמצב בהן לא היה שונה. כיון שנראה שאני עלול להיתקע ללא דלק פרצתי לחנויות ריקות, "גנבתי" כמה ג'ריקנים ומכשיר לשאיבת דלק. שאבתי דלק ממכוניות חונות. מלאתי ג'ריקנים והכנסתי לאוטו.

את הלילה הראשון בליתי בבית ריק. נשארתי בו מספר ימים. הטלביזיה והרדיו פשוט שתקו. הטלפון הנייד מת. לפחות היה אור בערב, ולא מעט ספרים. בעל הבית המקורי עסק כנראה בחשמל ומצאתי אצלו שני ספרים מקצועיים - האחד על פנלים סולאריים והאחר על טיפול ברכב.

קלטתי שאני בעצם "רובינזון קרוזו" החדש. כדי לשרוד אני חייב להתמצא בשני הנושאים האלה.עוד מעט כנראה לא יהיה אור בבית שבו אני חי כיון שחברת החשמל תקרוס. גם הרכב שלי עלול להעצר ואני חייב לפתח כישורים של גנב רכב.

בזכות שני הספרים הנ"ל, לא תאמינו, הצלחתי לשרוד לא מעט שנים. חלק מהזמן בליתי בחוץ כשנעזרתי בדוקרנים מפיצי אור הכוללים פנס צמוד לפנל סולארי קטן שתקעתי באדמה, כמו אלה שהיו לי בתקופה הנורמלית בגינה.

נזכרתי שלפני המצב ה"מאתגר" שנקלעתי אליו מצאתי באינטרנט (שכבר לא קיים) סירטון בשם "[ניאנדרטלים - לא מה שחשבנו](https://soundcloud.com/davidsonaudio/flbsokyyioav)" שהופק על ידי מכון ויצמן. הסרטון דיבר על כך שבחפירות ארכיאולוגיות שנעזרו ב-DNA ושיטות אחרות נמצאו הוכחות לכך שבתקופה שנמשכה משנת 400 אלף לפני הספירה עד 40 אלף לפני הספירה חיו ברחבי העולם מיליוני אנשים שנקראו נאנדרטלים.

מסתבר שאנשי הדתות השונות שקיימות בסך הכל כ-6 אלפי שנה בלבד מעדיפים לצייר אותם כבורים, כפופים, שנראים כמו קופים. במחקרים האחרונים הסתבר שהנאנדרטלים יצרו דברים מאד מתוחכמים. שהם לא כל כך בורים. שמבנה המוח שלהם לפחות כגודל המוח שלנו, וגובהם הממוצע! נמוך במעט משלנו.

האם אני כרגע במצב דומה לזה של סוף תקופת הניאנדרטלים?

 נסחפתי... סליחה.

כדי שהאנושות לא תעצר אצלי אני חייב למצוא אישה. אני חייב להביא איתה ילדים חדשים לעולם. חייב ללמד אותם לקרוא ולכתוב כדי שיוכלו לכוון את העולם שוב להמצאת הדלק ומשם קדימה. אם אצליח לעשות זאת לפני שיגמר לי הדלק אדע שתרמתי את חלקי.

אני לא יודע מה בדיוק גרם לזה שמצאתי את עצמי ללא אנשים חיים סביבי.

לקח לי כמה שנים לחיות כך.

נסעתי מעיר לעיר. נכנסתי לחניונים, מצאתי רכבים חדשים שבתוך החניון, להבדיל מהרכבים שבחוץ, לא היו מלאי אבק. ניתקתי מהם את האימובילייזר (כפי שלמדתי בספר ההוא). העמסתי עליהם מיכלי דלק והמשכתי ליעדים הבאים.

נראה לי בשלב זה שאני האדם היחיד בעולם.

אז כפי שהזכרתי, כדי לתת צ'אנס לאנושות להינצל מהכחדה משימתי הראשונה היא למצוא אישה ולהביא איתה ילדים לעולם. החלטתי שהגיוני לחפש אותה בפסגת הר שיתכן שלא התרוקן מיושביו.

הווייז כמובן לא עבד אבל מצאתי ספרי מפות ואטלס שבהם נעזרתי תוך נסיעה ברכב התורן שמצאתי, בהמון פסגות של ארצות אירופה. דרך גשר הבוספורוס עברתי בין אירופה ואסיה וחיפשתי גם שם.

בחלק מהפסגות מצאתי אנשים בודדים חיים. התארגנתי איתם בצוותים ויצאנו במשאיות. "גנבנו" מכוניות נטושות מחניונים, דלקים, אטלסים, ספרי מדע ופנלים סולאריים כדי לנסות לקדם אנושות חדשה, שבהסתמך על הידע הקיים תיצור חשמל, מחשבים ואינטרנט ותחזיר אותם לכל העולם.

לצערי, הבנתי שבעצם אני מקדם מה שהזהרתי מפניו בשנת 2022 בשיר "[בשנת יוטיוב ועוד 1000](https://www.youtube.com/watch?v=Fy45EP6b11w)" (כדאי לשמוע) אבל אין מה לעשות, זה אנחנו, ואם נצליח, האנושות תוכל להתקיים כמה אלפי שנים נוספות.

מקווה שבהמשך יהיה מי שירצה ליצור סידרה על מה שקרה לי בהמשך, כשפגשתי על ההרים מהנדסים, רופאים, מוזיקאים ובעלי מקצוע נוספים שעזרו לקדם את האנושות החדשה מהר יותר.

אלי בן ארי

0544-27-8888

elibenari@benarit.com

[להורדת הספר באנגלית או בערבית](https://www.benartech.com/booksandsongs)